CELEX: 62018TN0125
Language: mt
Date: 2018-02-28 00:00:00
Title: Kawża T-125/18: Rikors ippreżentat fit-28 ta’ Frar 2018 – Associazione – GranoSalus vs Il-Kummissjoni

30.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/46
            
         Rikors ippreżentat fit-28 ta’ Frar 2018 – Associazione – GranoSalus vs Il-Kummissjoni
   (Kawża T-125/18)
   (2018/C 152/56)
   Lingwa tal-kawża: it-Taljan
   
      Partijiet
   
   
      Rikorrenti: Associazione Nazionale Granosalus – Liberi – Cerealicoltori & Consumatori (Associazione – GranoSalus) (Foggia, l-Italja) (rappreżentant: G. Dalfino, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha tannulla r-Regolament ta’ Implimentazzjoni tal-Kummissjoni (UE) 2017/2324 tat-12 ta’ Diċembru 2017 li jġedded l-approvazzjoni tas-sustanza attiva glifosat skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011.
   
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq ksur tad-dispożittiv magħqud tal-Artikoli 168, 169 u 191 TFUE u tal-Artikolu 35 tal-Karta tad-Drittijiet Fundamentali tal-Unjoni Ewropea, tar-Regolament (KE) Nru 2009/1107, ir-Regolament (UE) Nru 2016/429 u r-Regolament (UE) Nru 2013/1305, kif emendat bir-Regolament (UE) Nru 2017/2393, id-Direttiva 98/83/KE u d-Direttiva (UE) 2015/1787; il-prinċipju ta’ prekawzjoni, il-prinċipji ta’ proporzjonalità u raġonevolezza kif ukoll tal-prinċipji ta’ amministrazzjoni tajba, legalità u trasparenza amministrattiva; l-eċċess minħabba żnaturament tal-fatti, istruzzjoni u motivazzjoni insuffiċjenti u dehra ta’ motivazzjoni; in-nuqqas ta’ loġika manifesta, il-fondament żbaljat u ksur tar-Regolament ta’ Implimentazzjoni (UE) 2017/2324.
               Insostenn ta’ dan il-motiv, ir-rikorrenti tinvoka:
               
                           —
                        
                        
                           Il-ksur permezz tar-Regolament ta’ Implimentazzjoni (UE) 2017/2324 tal-prinċipji u l-prekawzjonijiet stabbiliti bir-Regolament (KE) 2009/1107 sabiex jiġu protetti s-saħħa tal-bniedem, il-konsumaturi, l-annimali u l-ambjent;
                        
                     
                           —
                        
                        
                           Il-ksur tal-prinċipju ta’ prekawzjoni u l-ksur tal-ġurisprudenza tal-Qorti Ġenerali u tal-Qorti tal-Ġustizzja;
                        
                     
                           —
                        
                        
                           L-assenza ta’ investigazzjoni dwar l-effetti tal-glifosat, b’mod partikolari fuq l-annimali u l-ilma ta’ taħt l-art u ksur tal-proċeduri imposti bir-Regolament (KE) 2009/1107;
                        
                     
                           —
                        
                        
                           L-illegalità tal-ispeċifikazzjonijiet tar-Regolament ta’ Implimentazzjoni (UE) 2017/2324 sa fejn huma mħollija għad-diskrezzjoni tal-Istati Membri mingħajr ma jiġu imposti parametri ta’ riferiment.
                        
                     
         
               2.
            
            
               It-tieni motiv ibbażat fuq l-illegalità tar-Regolament ta’ Implimentazzjoni (UE) 2017/2324 għal ksur tad-dritt għas-saħħa tal-assoċjati Granosalus u kuntrarju għal-linji gwida ta’ PAK tar-Regolament Nru 1305/2013, kif emendat mir-Regolament (UE) 2017/2393.
               Insostenn ta’ dan il-motiv, ir-rikorrenti tinvoka:
               
                           —
                        
                        
                           Il-fatt li l-preżenza ta’ glifosat fil-prodotti u l-oġġetti ta’ użu ta’ kuljum taffettwa s-saħħa tal-assoċjati Granosalus bħala ċittadini tal-Unjoni Ewropea u bħala konsumaturi;
                        
                     
                           —
                        
                        
                           Il-fatt li l-użu tal-glifosat jaffettwa l-kummerċjalizzazzjoni tal-prodotti tal-assoċjati Granosalus assoċjati u l-applikazzjoni tajba tas-sistema tal-kompetizzjoni fit-territorju tal-Unjoni Ewropea.